Es mīlu tevi, Filip Moris
"Es mīlu tevi, Filip Moris" (angļu: I Love You Phillip Morris) ir 2009. gada ASV melnā komēdija, kuras režisori un scenārija autori ir Džons Reka un Glens Fikara. Galvenās lomas atveido Džims Kerijs, Jūens Makgregors, Rodrigo Santoro, Entonijs Korons un Leslija Manna. Filmas pirmizrāde notika 2009. gada 18. janvārī Sandensas kinofestivālā. Atrodoties cietumā, Stīvens Džejs Rasels iemīlas citā ieslodzītajā Filipā Morisā. Kad Morisu no cietuma izlaiž, Rasels izbēg četras reizes, lai būtu kopā ar Filipu.